text: Rocker-slagsmål kom uventet
  28 juli 2011 kl. 18.03
  Rockerslagsmålet kom aldeles uventet for politi og andre eksperter. Hells Angels og Bandidos har haft en fredsaftale siden den store nordiske rockerkrig for over 10 år siden.
  Politiet i Esbjerg siger til TV SYD, at der ikke var forvarsler om, at et voldeligt sammenstød var i vente.
  Og redaktionschef hos Ekstra-Bladets kriminal-redaktion, Niels Pindborg, bekræftede i aften i TV SYD, at sammenstøddet er særdeles overraskende.
  
  Spændinger
  - Men det skal sige, at der har været spændinger mellem de to rocker-grupper det seneste års tid, siger han. Bl.a. har Bandidos oprettet afdelinger i byer, som efter aftalen var Hells Angels-område. 
  Han tør ikke gisne om årsagen til, at striden blusser op i Esbjerg. Hverken Hells Angels eller Bandidos har haft faste afdelinger i landets femtestørste by. Men begge grupper har haft supportergrupper, som har kæmpet om territorierne.
  - Vi har ikke haft en regulær rockerkrig siden midten af 90'erne, og det skal vi være glade for, siger Niels Pindborg. Men noget tyder på, at Hells Angels har ville sætte en fod ned.
  